sic pecunias extorquendo, dignetur per sua privilegia nobis concedere quod judex qui nunc est et qui pro tempore fuerint in predicta civitate in continenti dum aliquem innocentem decretaverit absolutum ejus manu propria absque premio illius inqusitionem cancellare debeat sub certa pena.  Responsio : Placet nobis et volumus quod judex qui pro tempore fuerit dictam cancellationem innocentium delatorum sine aliquo premio facere teneatur et quod notarii ex hoc nichil recipiant nisi de dicta cancellatione et absolutione delatus absolutus requiret sibi fieri publicum instrumentum ; et hoc sub pena X libre coronatorum pro quolibet dictorum judicis et notarii si contrafaceret et qualibet vice et privationis officii eorumdem. 
 Remissio delictorum
 Item etiam condecimus gratiose quod omnia delicta comissa retro propter regiam majestatem quem casu eidem in suo beneplacito reservamus usque ad tempus et diem ingressus officii nostri sint remisso et cassa ac omnes pene que sequi possent ex inde.
 De electione notariorum curie ordinarie
 Item dignetur ipsam magnificencia per sua privilegia nobis concedere quod civitas Nicie seu ejus consilium anno quolibet possint et valeant nominare quatuor notarios dicte civitatis oriundos cives vel incolas qui scribant acta causarum civilium et inquisitiones curie regie dicte civitatis et sint dicte curie notarii quiquid sic electi et nominati per consilium debeant jurare in manibus dominorum vicarii et judicis dicte curie et de bene et legaliter faciendo eorum officium ad fidelitatem regiam et comodum subditorum. Et quod senescalli Provincie qui pro tempore fuerint non possint in dicta curia alios notarios ponere, sed illi quatuor solum qui annuatim per consilium modo predicto eligenter ad servitium curie vacare debeant et quod dominus judex et vicarius tales per consilium nominatos eligere teneantur et ponere in officio ad unum annum tantum et non alios.  Responsio : Dictorum quatuor notariorum curie regie electionem et nominationem per dictum consilium faciendam annis singulis de hominibus notariis civibus vel incolis dicte civitatis fidelibus regiis concedimus gratiose. Ita tamen quod dicti notarii eligendi singulis annis confirmationem 
